smcproject/ml-wiki-sentences huggingface dataset:
(ചെറുകഥകൾ; മരണശേഷം പ്രസിദ്ധീകരിച്ചത്) (1997) സർപ്പയജ്ഞം (ബാലസാഹിത്യം) ബഷീറിന്റെ തിരഞ്ഞെടുത്ത കത്തുകൾ മരണാനന്തരം പ്രസിദ്ധീകരിക്കപ്പെട്ടിട്ടുണ്ട്.
കൃതികളുടെ പരിഭാഷകൾ
അതീവലളിതവും എന്നാൽ ശൈലികൾനിറഞ്ഞതുമായ ആ രചനകൾ മലയാളവായനക്കാർക്കു പാരായണസുഗമങ്ങളായിരുന്നെങ്കിലും പരിഭാഷകർക്കു  ബുദ്ധിമുട്ടുണ്ടാക്കി.
എന്നിരുന്നാലും ബാല്യകാല സഖി , പാത്തുമ്മയുടെ ആട് , ന്റുപ്പൂപ്പാക്കൊരാനേണ്ടാർന്ന് എന്നീ നോവലുകൾ ഇന്ത്യയിലെ പ്രധാനഭാഷകളിലെല്ലാം തർജ്ജമചെയ്തുപ്രസിദ്ധപ്പെടുത്തിയിട്ടുണ്ട്.
ഈ കൃതികൾ സ്കോട്ട്‌ലണ്ടിലെ ഏഡിൻബറോ സർവ്വകലാശാല ഒറ്റപ്പുസ്തകമായി പ്രസിദ്ധീകരിച്ചിട്ടുണ്ട് .
ഡോ. റൊണാൾഡ്‌ ആഷർ എന്ന വിദേശിയാണ്‌ ഇവ ഇംഗ്ലീഷിലേക്കു വിവർത്തനംചെയ്തത്‌.
ഫ്രഞ്ച്, മലായ്, ചൈനീസ് , ജാപ്പനീസ് ഭാഷകളിലും പരിഭാഷകൾ വന്നിട്ടുണ്ട്.
ഇതിനുപുറമേ മതിലുകൾ , ശബ്ദങ്ങൾ , പ്രേമലേഖനം എന്നീ നോവലുകളും പൂവൻപഴം ഉൾപ്പെടെ 16 കഥകളുടെ ഒരു സമാഹാരവും ഓറിയന്റ് ലോങ്മാൻ ഇംഗ്ലീഷി
ൽ പ്രസിദ്ധീകരിച്ചു.
ചലച്ചിത്രങ്ങൾ ഭാർഗ്ഗവീനിലയം
ബഷീറിന്റെ നീലവെളിച്ചം എന്ന മൂലകഥയുടെ ചലച്ചിത്രാവിഷ്കാരമാണ് ഭാർഗ്ഗവീനിലയം .
ചന്ദ്രതാരയാണ് ഈ ചിത്രം നിർമ്മിച്ചത്.
മധുവായിരുന്നു നായകവേഷത്തിൽ.
ബാബുരാജ് സംഗീതം നൽകി മതിലുകൾ
ബഷീറിന്റെ മതിലുകൾ എന്ന നോവൽ സിനിമയായിട്ടുണ്ട്.
ആ ചിത്രത്തിൽ വൈക്കം മുഹമ്മദ് ബഷീറായി അഭിനയിച്ചത് പ്രശസ്തനടൻ മമ്മൂട്ടി ആണ്.
മതിലുകളിലെ അഭിനയത്തിന്, മമ്മൂട്ടിക്കു മികച്ചനടനുള്ള ദേശീയപുരസ്കാരവും ലഭിക്കുകയുണ്ടായി.
അടൂർ ഗോപാലകൃഷ്ണനാണ് ഈ ചിത്രം സംവിധാനംചെയ്തത്.
സ്ത്രീകഥാപാത്രങ്ങൾ ആരും തന്നെ അഭിനയിച്ചിട്ടില്ലാത്ത മലയാളചലച്ചിത്രമാണു മതിലുകൾ.
ഇതിൽ സ്ത്രീ സാന്നിദ്ധ്യമായി, കെ.പി.എ.സി. ലളിതയുടെ ശബ്ദംമാത്രമാണുള്ളത് ബാല്യകാലസഖി
സിനിമയായിത്തീർന്ന ബഷീറിന്റെ രണ്ടാമത്തെ നോവലാണ് ബാല്യകാലസഖി .
ബാല്യകാലസഖി (1967)
സംവിധായകൻ: ശശികുമാർ നിർമ്മാണം: കലാലയ ഫിലിംസ്.
പ്രേം നസീറാണ് മജീദായി അഭിനയിച്ചത്.
ഷീലയായിരുന്നു നായിക.
ബാല്യകാലസഖി - (2014)
സംവിധായകൻ: പ്രമോദ് പയ്യന്നൂർ മമ്മൂട്ടിയാണ് ഈ ചിത്രത്തിൽ മജീദായി അഭിനയിച്ചത്.
ഇഷ തൽവാർ നായികയുമായി.
പ്രേം പാറ്റ
വൈക്കം മുഹമ്മദ് ബഷീറിന്റെ ഏറ്റവുമൊടുവിലായി പുറത്തിറങ്ങിയ പുസ്തകമാണ്‌ പ്രേം പാറ്റ .
1988 ഫെബ്രുവരിമുതൽ ജൂലായ് 8വരെ മാതൃഭൂമി വാരികയിൽ ഇതു പ്രസിദ്ധീകരിച്ചുവന്നിരുന്നു.
പ്രണയത്തിന്റെ സ്മരണകൾ എഴുതിക്കാണിക്കുന്ന ബഷീറിന്റെ കൃതിയാണ്, പ്രേം പാറ്റ
ബഷീറിന്റെ ജീവിതകാലത്ത് ഈ പുസ്തകം പ്രസിദ്ധീകരിക്കപ്പെട്ടില്ല.
മരണത്തിന് ആറു വർഷങ്ങൾക്കുശേഷം, പ്രേം പാറ്റ പ്രസിദ്ധീകരിച്ചു.
ഡി.സി ബുക്സാണ് ഇതിന്റെ പ്രസാധകർ.
ബഹുമതികൾ ഇന്ത്യാ ഗവൺമന്റിന്റെ പത്മശ്രീ (1982) കേന്ദ്ര സാഹിത്യ അക്കാദമി ഫെല്ലോഷിപ്പ് 1970 കേരള സാഹിത്യ അക്കാദമി ഫെല്ലോഷിപ്പ് ,1981 കാലിക്കറ്റ് സർവ്വകലാശാലയുടെ 'ഡോക്ടർ ഓഫ് ലെറ്റേഴ്സ്' ബിരുദം (1987) സംസ്കാരദീപം അവാർഡ് (1987) പ്രേംനസീർ അവാർഡ് (1992) ലളിതാംബിക അന്തർജ്ജനം അവാർഡ് (1992) .
മുട്ടത്തുവർക്കി അവാർഡ് ( 1993 ) .
വള്ളത്തോൾ പുരസ്കാരം‌ (1993) .
വിവാദങ്ങൾ ന്റുപ്പൂപ്പാക്കൊരാനേണ്ടാർന്ന് നാടകത്തിൽ നിന്ന് ഒരു രംഗം ചിത്രം
ആദ്യ കമ്യൂണിസ്റ്റ് മന്ത്രിസഭയിലെ വിദ്യാഭ്യാസമന്ത്രിയായിരുന്ന ജോസഫ് മുണ്ടശ്ശേരി ബഷീറിന്റെ ന്റുപ്പൂപ്പാക്കൊരാനേണ്ടാർന്ന് ഉപപാഠപുസ്തകമാക്കാൻ തീരുമാനിച്ചപ്പോൾ മതസംഘടനകളും പ്രതിപക്ഷവും തീവ്രവിമർശനങ്ങളാണുയർത്തിയത്.
പ്രധാനമായും,  ഗ്രന്ഥത്തിൽ അശ്ലീലമുണ്ട് എന്നായിരുന്നു അവരുടെ വാദം.
ഇതിലേറെ വിമർശനശരങ്ങളേറ്റ ഒരു രചനയാണ് ശബ്ദങ്ങൾ ബഷീർ ദിനം ബഷീർ ദിനത്തിൽ കൊല്ലം പ്രാക്കുളം ഗവ എൽ.പി. സ്കൂളിലെ പ്രത്യേക അസംബ്ലി
കേരളത്തിലെ പൊതു വിദ്യാലയങ്ങളിൽ വായന മാസാചരണവുമായി ബന്ധപ്പെട്ട് ജൂലൈ അഞ്ച് ബഷീറിന്റെ ചരമ ദിനം ബഷീർ ദിനമായി ആചരിക്കുന്നു.
ആ ദിവസം ബഷീറുമായി ബന്ധപ്പെട്ട പ്രത്യേക പരിപാടികൾ വിദ്യാലയങ്ങളിൽ നടന്നു വരുന്നു.
കൂടുതൽ അറിവിന് Vaikom Muhammad Basheer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.venumenon.com/articles/article_page.asp?catid=6 artid=4 Archived 2018-12-15 at the Wayback Machine http://www.imdb.com/name/nm0059775/ അവലംബം ↑ ↑ മഹച്ചരിതമാല,പേജ് 527,DC-Books ↑ ↑ ↑ ബഷീർ സമ്പൂർണ്ണ കൃതികൾ-1 (ഡി.സി.ബുക്സ് 1994) ISBN 81-7130-156-8 ↑ ↑ ↑ http://www.manoramaonline.com/news/just-in/vaikom-muhammed-basheer-wife-fabi-basheer-died.html%5Bപ്രവർത്തിക്കാത്ത+കണ്ണി%5D ↑ ↑ ↑ ↑ നീലവെളിച്ചവും മറ്റ് പ്രധാനകഥകളും, ബഷീർ, ഡി സി ബുക്സ്, 2010 നവംബർ ↑ Archived 2021-10-26 at the Wayback Machine |ബഷീറിൻ്റെ പ്രധാനകൃതികൾ ↑ Archived 2021-10-20 at the Wayback Machine |PREMPATTA 1 2 3 ↑ മഹച്ചരിതമാല, പേജ് 530,DC-Books
സൂത്രൻ (ചിത്രകഥ) ഇംഗ്ലീഷ് വിലാസം https://ml.wikipedia.org/wiki/Soothran
മലയാള ഭാഷ സാഹിത്യത്തിലെ  ഒരു സാങ്കല്പിക കഥാപാത്രം ആണ് സൂത്രൻ എന്ന കുറുക്കൻ .
മലയാളമനോരമയുടെ ബാലപ്രസിദ്ധീകരണമായ ബാലരമയിൽ വരുന്ന ചിത്രകഥയാണ് ഇത് .
സൂത്രൻ എന്ന കുറുക്കനും കൂട്ടുകാരനായ ഷേരു എന്ന കടുവയുമാണ് ഇതിലെ പ്രധാന കഥാപാത്രങ്ങൾ.
ഇവരുടെ ദൈനദിന ജീവിത സംഭവവികാസങ്ങൾ ആണ് കഥാസാരം.
കുട്ടികളെ ഉദ്ദേശിച്ചാണ് ചിത്രകഥ പ്രസിദ്ധീകരിച്ചതെങ്കിലും വളരെപ്പെട്ടെന്നുതന്നെ മുതിർന്നവരെയും ആസ്വദിപ്പിക്കാൻ സൂത്രനു കഴിഞ്ഞു.
2001ഇൽ തുടങ്ങിയ ഈ ചിത്രകഥ ബാലരമ മാസികയിൽ നാലോ അഞ്ചോ താളുകളിൽ വരുന്ന ചെറു ചിത്രകഥയായിട്ടായിരുന്നു.
പിന്നീട് ലഭിച്ച ജനപ്രീതികൊണ്ട് ഇടയ്ക്ക് മുഴുനീള ചിത്രകഥാസമാഹാരം ആയിട്ടും ഇറങ്ങി.
ചിത്രകഥയിൽ കഥാപാത്രങ്ങളുടെ സംസാരശൈലി  അതിസാഹിത്യപരമാവാതെ,പാരമ്പര്യചിത്രകഥാശൈലിയിൽ നിന്നൊക്കെ മാറി സാധാരണക്കാരന്റെ ദൈനദിനസംഭാഷണ ശൈലിയിലാണ്.
ഇത് ഹാസ്യത്തിന്റെ മേമ്പൊടിയോടുകൂടെ അവതരിക്കപ്പെട്ടപ്പോൾ വളരെ ജനപ്രിയകരമായി.
മനോരമയുടെ വെബ്സൈറ്റിൽ ഈ ചിത്രകഥയുടെ ചില ഉദാഹരണങ്ങൾ കാണാൻ സാധിക്കും .
ഇതിന്റെ കഥാരചന മാധവൻ നമ്പൂതിരിയും വര സിമി മുഹമ്മയുമാണ്.
നാട്ടിൻപുറത്തെ ഒരു സ്ഥലം പോലെത്തെ കാട്.
അവിടെയുള്ള മൃഗകഥാപാത്രങളും അവരുടെ ജീവിതത്തിൽ സൂത്രനും കൂട്ടുകാരൻ ഷേരുവും ഇടപെടുന്നതുമാണു കഥ.
കാട്ടിലെ ആസ്ഥാന വൈദ്യൻ ആയ മൂങ്ങാവൈദ്യൻ, ചെറു ദൈവം കാട്ടുമുത്തപ്പൻ   അതിലും വലിയ ദൈവം കൊടുങ്കാട്ടുമുത്തപ്പൻ  കടിയൻ സിഹം പുള്ളീടെ മണ്ടൻ മോൻ, കരിഞ്ഞുണ്ണി എന്ന ബ്ലായ്ക്ക് ക്യാറ്റ്,  ഗുണ്ടയായ കാട്ടുപോത്ത്, പ്രമാണിയായ കരടിച്ചേട്ടൻ,  പലതരം മണ്ടൻ ഡോങ്കികൾ, സൂത്രന്റേം ഷേരുവിന്റേം അമ്മാവൻ, അമ്മാവന്റെ മകൻ, മുത്തശ്ശൻ , വകേലെ അളിയൻ അങ്ങനെ   ധാരാളം ബന്ധുക്കൾ, എന്നുവേണ്ട അതി ഗംഭീര കഥാപാത്ര സൃഷ്ടിയാണു ഈ കഥയിൽ വരുന്നത്
കഥാപരമായി സൂത്രൻ അതീവ ബുദ്ധിമാനും ഷേരു  ബുദ്ധിക്ക് അല്പം കുറവുള്ള ആളുമാണ്..
കടുവയാണെങ്കിലും നിഷകളങ്കനായതിനാൽ സൂത്രന്റെ കൂടെയാണ് കൂട്ട്.
മിക്ക കഥയിലും വരുന്ന കാട്ടുമുത്തപ്പൻ ആണു ആ കാടിന്റെ ദൈവം
ഓരോ കാടിനും കൊടുങ്കാട്ടുമുത്തപ്പൻ ഓരോ ചെറു കാട്ടുമുത്തപ്പന്മാരെ വച്ച് നിശ്ചയിച്ചിട്ടുണ്ട് .
ഏത് മൃഗമാണോ പ്രാർഥിക്കുന്നത് ആ രൂപത്തിലായിരിക്കും പ്രത്യഷ്പ്പെടുക.
കാട്ടുമുത്തപ്പന്റെ മൂലമന്ത്രമായി
" കുറുക്കനൊന്നു വിളിച്ചാൽ മുഖവും കൂർത്ത് പറന്നു വരുന്നവനേ പുലികൾ വിളിച്ചാൽ ദേഹം മുഴുവൻ പുള്ളികളിട്ടു വരുന്നവനേ മുയലുവിളിച്ചാൽ ചെവിയും നീട്ടി മുന്നിൽ വന്നു ചിരിപ്പവനേ” ഇതാണു ചൊല്ലുക.
മറ്റു കഥാപാത്രങ്ങൾ കടിയൻ ( സിംഹം ) -കാട്ടിലെ രാജാവ് അക്കു ഇക്കു (രണ്ടു ബുദ്ധിശാലികളായ കുറുനരി കുട്ടികൾ ഇവർ ഇരട്ടകൾ ആണ് )-സൂത്രന്റെ ശിങ്കിടികൾ കരിനാക്കാൻ ( വവ്വാൽ ) -കരിനാക്കാൻ പറയുന്നതെന്തും ഉടൻ സംഭവിക്കും അജഗജൻ( ആട് ) -അടുത്ത ഗ്രാമത്തിൽ നിന്നും ഇടക്ക് കാട്ടിൽ വരുന്ന ശിവ ഭക്തൻ മൂങ്ങ വൈദ്യർ ( മൂങ്ങ ) -കാട്ടിലെ ഒരേയൊരു വൈദ്യർ കരടിചേട്ടൻ ( കരടി ) -കാട്ടിലെ ഒരു ശില്പി കരിഞ്ഞുണ്ണി ( കരിമ്പൂച്ച ) -ദ്യേഷവും സങ്കടവും സന്തോഷവും ഒരേ നിമിഷം തന്നെ മാറിവരുന്നു ഉപമൻ (പുലി)  ഒരു കമിയോ കഥാപാത്രം ബബ്ബബൻ (ആന) സൂത്രന്റെയും ഷേരുവിന്റെയും ശത്രു കാട്ടുമുത്തപ്പൻ കൊടുങ്കാട്ടു  മുത്തപ്പൻ അവലംബം ↑ http://www.manoramaonline.com/advt/children/balarama/04-07S1.htm%5Bപ്രവർത്തിക്കാത്ത+കണ്ണി%5D
കന്യാകുമാരി - ദിബ്രുഗഢ് വിവേക് എക്‌സ്‌പ്രസ്
ഇന്ത്യയിലെ വടക്ക് കിഴക്കൻ സംസ്ഥാനമായ അസാമിലെ ദിബ്രുഗഢിനെ തമിഴ്‌നാട്ടിലെ കന്യാകുമാരിയുമായി ബന്ധിപ്പിക്കുന്ന വിവേക് എക്സ്പ്രസ്സ് തീവണ്ടിയാണ് കന്യാകുമാരി - ദിബ്രുഗഢ് വിവേക് എക്‌സ്‌പ്രസ് ( Dibrugarh–Kanyakumari Vivek Superfast Express ).
എട്ട് സംസ്ഥാനങ്ങളിലൂടെ 74 മണിക്കൂർ 35 മിനുട്ട് കൊണ്ട് 4,218.6 കിലോമീറ്റർ (13,841,000 അടി) സഞ്ചരിക്കുന്ന ഇത് ഇന്ത്യയിലെ  ഏറ്റവും കൂടുതൽ ദൂരം യാത്രചെയ്യുന്ന ഇത് ലോകത്തിലെ ഏറ്റവും ദൈർഘ്യമേറിയ ഇരുപത്തി നാലാമത്തെട്രെയിൻ സർവീസ് ആണ്.
ഇതിന് 58 സ്റ്റോപ്പുകൾ ആണ് ഉള്ളത്.
2011-12 റെയിൽവേ ബജറ്റിൽ പ്രഖ്യാപ്പിക്കപ്പെട്ട ട്രെയിനായ ഇത്.
2013-ൽ നടന്ന സ്വാമി വിവേകാനന്ദന്റെ 150-ആം ജന്മദിനാഘോഷങ്ങളുമായി ബന്ധപ്പെട്ടാണ് ഈ ട്രെയിനിനു വിവേക് എക്സ്പ്രസ്സ്‌ എന്ന പേര് നൽകിയത്.
2022 നവമ്പർ മുതൽ ദ്വൈവാര സർവ്വീസ് ആയ ഈ തീവണ്ടീ 2023 മേയ് മാസം മുതൽ ആഴ്ചയിൽ നാല് ദിവസം സർവ്വീസ് നടത്തും അവലംബം
പരശുറാം എക്‌സ്പ്രസ്സ് ഇംഗ്ലീഷ് വിലാസം https://ml.wikipedia.org/wiki/Parasuram_Express
മംഗലാപുരത്തിനും കന്യാകുമാരിക്കും ഇടയിലോടുന്ന ഒരു എക്സ്പ്രസ് തീവണ്ടിയാണ് പരശുറാം എക്സ്പ്രസ് .
കേരളത്തിലൂടെ പകൽമാത്രം ഓടുന്ന രണ്ടു വണ്ടികളിൽ ഒരു വണ്ടിയാണ് ഇത്.
ഈ വണ്ടി തുടങ്ങിയ സമയത്ത് മംഗലാപുരത്തുനിന്നും കൊച്ചിവരെ ആയിരുന്നു ഓടിയിരുന്നത്.
16649(മംഗലാപുരം - നാഗർകോവിൽ), 16650(നാഗർകോവിൽ - മംഗലാപുരം) എന്നിവയാണ് തീവണ്ടിയുടെ നമ്പറുകൾ.
മുഴുവനായും  വൈദ്യുതീകരിച്ച  ലൈനിലൂടെ  ഓടുന്ന  വണ്ടി ആണ്  പരശുറാം .
കന്യാകുമാരി - മംഗലാപുരം(16650) പരശുറാം എക്സ്പ്രസ് നിറുത്തുന്ന ചില സ്റ്റേഷനുകൾ കോഡ് സ്റ്റേഷന്റെ പേര് എത്തിച്ചേരുന്ന സമയം പുറപ്പെടുന്ന സമയം CAPE കന്യാകുമാരി തുടക്കം 03:45 NCJ നാഗർ കോവിൽ ജംഗ്ഷൻ 04:05 04:10 ERL എരണീൽ 04:35 04:36 KZT കുഴിത്തുറൈ 04:51 04:52 PASA പാറശ്ശാല 05:02 05:03 NYY നെയ്യാറ്റിൻകര 05:15 05:16 TVC തിരുവനന്തപുരം സെൻട്രൽ 06:10 06:15 VAK വർക്കല 06:59 07:00 PVU പരവൂർ 07:10 07:11 QLN കൊല്ലം 07:23 07:26 STKT ശാസ്താംകോട്ട 07:43 07:44 KPY കരുനാഗപ്പള്ളി 07:54 07:55 KYJ കായംകുളം ജംഗ്ഷൻ 08:10 08:12 MVLK മാവേലിക്കര 08:21 08:22 CNGR ചെങ്ങന്നൂർ 08:34 08:36 TRVL തിരുവല്ല 08:45 08:46 CGY ചങ്ങനാശ്ശേരി 08:55 08:56 KTYM കോട്ടയം 09:20 09:23 ETM ഏറ്റുമാനൂർ 09:34 09:35 PVRD പിറവം റോഡ് 09:59 10:00 TRTR തൃപ്പൂണിത്തുറ 10:23 10:24 ERN എറണാകുളം ടൗൺ (നോർത്ത്) 10:55 11:00 AWY ആലുവ 11:20 11:22 AFK അങ്കമാലി 11:31 11:32 CKI ചാലക്കുടി 11:49 11:50 IJK ഇരിങ്ങാലക്കുട 11:57 11:58 TCR തൃശ്ശൂർ 12:26 12:28 WKI വടക്കാഞ്ചേരി 12:48 12:49 SRR ഷൊറണൂർ ജങ്ക്ഷൻ 14:00 14:05 PTB പട്ടാമ്പി 14:23 14:24 KTU കുറ്റിപ്പുറം 14:41 14:42 TIR തിരൂർ 14:55 14:57 TA താനൂർ 15:04 15:05 PGI പരപ്പനങ്ങാടി 15:11 15:12 FK ഫറോക്ക് 15:31 15:32 CLT കോഴിക്കോട് 16:25 17:00 QLD കൊയിലാണ്ടി 17:18 17:19 BDJ വടകര 17:36 17:37 MAHE മാഹി 17:52 17:53 TLY തലശ്ശേരി 18:02 18:03 CAN കണ്ണൂർ 18:28 18:29 KPQ കണ്ണപുരം 18:41 18:42 PAZ പഴയങ്ങാടി 18:50 18:51 PAY പയ്യന്നൂർ 19:03 19:04 NLE നീലേശ്വരം 19:28 19:29 KZE കാഞ്ഞങ്ങാട് 19:39 19:40 KGQ കാസർഗോഡ് 19:56 19:59 MAQ മംഗലാപുരം സെൻട്രൽ 21:15 ലക്ഷ്യം അവലംബം ഇന്ത്യൻ റെയിൽ ഇൻഫോ.
കോം ↑ https://indiarailinfo.com/train/parasuram-express-16650/8070/801/1470
ഐലന്റ് എക്‌സ്പ്രസ്സ് ഇംഗ്ലീഷ് വിലാസം https://ml.wikipedia.org/wiki/Island_Express
ഇന്ത്യൻ റെയിൽവേയുടെ ബംഗളൂരു സിറ്റി ജംഗ്ഷൻ റെയിൽവേ സ്റ്റേഷൻ, കന്യാകുമാരി റെയിൽ‌വേ സ്റ്റേഷൻ എന്നീ സ്റ്റേഷനുകളെ ബന്ധിപ്പിക്കുന്ന ദിവസേനയുള്ള ഒരു എക്സ്പ്രസ്സ് തീവണ്ടിയാണ്‌ ഐലന്റ് എക്സ്പ്രസ് .
ഏകദേശം 944 കിലോമീറ്റർ ദൂരം സഞ്ചരിക്കുന്ന ഈ തീവണ്ടിക്ക് 45 സ്റ്റോപ്പുകൾ ഉണ്ട്.
ബംഗളൂരുവിൽ നിന്ന് കന്യാകുമാരിയിലേക്ക് (നമ്പർ 16526) 21 മണിക്കൂർ 20 മിനിറ്റും കന്യാകുമാരിയിൽ നിന്നും ബംഗളൂരുവിലേക്ക് (16526) 21 മണിക്കൂർ 20 മിനിറ്റുമാണ് യാത്രാസമയം.
കേരളത്തിലെ വൻ റെയിൽ ദുന്തങ്ങളിലൊന്നായ പെരുമൺ ദുരന്തത്തിൽ അകപ്പെട്ട തീവണ്ടിയാണ്‌  ഐലന്റ് എക്സ്പ്രസ്സ്.
തിരുവനന്തപുരം സെൻട്രൽ, കൊല്ലം ജംഗ്‌ഷൻ , കോട്ടയം, എറണാകുളം ടൌൺ, തൃശ്ശൂർ, പാലക്കാട് ജംഗ്ഷൻ, കൃഷ്ണരാജപുരം, വൈറ്റ്ഫീൽഡ് തുടങ്ങിയവയാണ് പ്രധാന സ്റ്റോപ്പുകൾ.
നേരത്തെ വില്ലിംഗ്ഡൺ ദ്വീപിലെ കൊച്ചി ഹാർബർ ടെർമിനസിൽ നിന്നും ബംഗളൂരുവിലേക്ക് യാത്ര തുടങ്ങിയിരുന്നതിനാലാണ് ഇതിനെ  ഐലന്റ് എക്സ്പ്രസ്സ് എന്ന് വിളിച്ചിരുന്നത്.
മംഗലാപുരം - ചെന്നൈ മെയിൽ
മംഗലാപുരം സെൻട്രൽ തീവണ്ടിനിലയം മുതൽ ചെന്നൈ സെൻട്രൽ തീവണ്ടി നിലയം വരെ പോകുന്ന ദിവസേനയുള്ള സൂപ്പർ ഫാസ്റ്റ് മെയിൽ തീവണ്ടിയാണ് മംഗലാപുരം - ചെന്നൈ മെയിൽ .
ചെന്നൈയിൽ നിന്നും സേലം, പോത്തനൂർ, ഷൊറണൂർ ജങ്ക്ഷൻ വഴി  മംഗലാപുരത്തേക്ക്  ദിവസേന സർവ്വീസ് നടത്തുന്നു.
ദക്ഷിണ റെയിൽവേയിലെ ആദ്യകാല തീവണ്ടികളിൽ ഇന്നും ഓടിക്കൊണ്ടിരിക്കുന്ന സർവ്വീസുകളിൽ ഒന്നാണിത്.
ചെന്നൈയിലെ റോയാപുരം മുതൽ ഓൾഡ് കോയമ്പത്തൂർ (ഇപ്പോൾ പോത്തന്നൂർ) വഴി കോഴിക്കോട് ബേപ്പൂരിനടുത്തുള്ള ചാലിയം വരെ (01UP / 02DOWN) മെയിൽ ആയി  ഓടിത്തുടങ്ങി.
ഹിമസാഗർ എക്സ്പ്രസ്സ് ഇംഗ്ലീഷ് വിലാസം https://ml.wikipedia.org/wiki/Himsagar_Express
ഇന്ത്യൻ റെയിൽവേയുടെ കന്യാകുമാരി റെയിൽവേ സ്റ്റേഷൻ,  ശ്രീമാതാ വൈഷ്ണോദേവീ കത്ര സ്റ്റേഷൻ എന്നീ റെയിൽവേ സ്റ്റേഷനുകളെ ബന്ധിപ്പിക്കുന്ന പ്രതിവാര എക്സ്പ്രസ്സ് തീവണ്ടിയാണ്‌ ഹിമസാഗർ എക്സ്പ്രസ് .
ഇന്ത്യയിലെ ഏറ്റവും കൂടുതൽ ദൂരം യാത്രചെയ്യുന്ന രണ്ടാമത്തെ ട്രയിനാണ് ഹിമസാഗർ എക്സ്പ്രസ്സ്.
ഏറ്റവും കൂടുതൽ സംസ്ഥാനങ്ങളിലൂടെ കടന്നു പോകുന്നതിൽ ഈ തീവണ്ടി രണ്ടാം സ്ഥാനത്താണ്.
ഏകദേശം 3715 കിലോമീറ്റർ ദൂരം സഞ്ചരിക്കുന്ന ഈ തീവണ്ടി 11 സംസ്ഥാനങ്ങളിലൂടെ കടന്നു പോകുന്നു.
കന്യാകുമാരിയിൽ നിന്നും ശ്രീമാതാ വൈഷ്ണോദേവീ കത്രയിലേക്ക് (നമ്പർ 16317) 71 മണിക്കൂർ, 10 മിനിട്ടും, ശ്രീമാതാ വൈഷ്ണോദേവീ കത്രയിൽ നിന്നും കന്യാകുമാരിയിലേക്ക് (നമ്പർ 16318) 70 മണിക്കൂർ 15 മിനിട്ടുമാണ് യാത്രാസമയം.
തിരുവനന്തപുരം സെൻട്രൽ, എറണാകുളം ടൌൺ, കോയമ്പത്തൂർ ജംഗ്ഷൻ, തിരുപ്പതി, ന്യുഡൽഹി, ജമ്മുതാവി വഴിയാണ് യാത്ര.
തമിഴ്നാട് -- കേരളം -- ആന്ധ്രാപ്രദേശ് -- മഹാരാഷ്ട്ര -- മദ്ധ്യപ്രദേശ് -- ഉത്തർപ്രദേശ് -- രാജസ്ഥാൻ -- ഹരിയാന -- ഡൽഹി -- പഞ്ചാബ് -- ജമ്മു കാശ്മീർ തീവണ്ടിനിലയം സംസ്ഥാനം എത്തിചേരുന്ന സമയം പുറപ്പെടുന്ന സമയം കന്യാകുമാരി തമിഴ്നാട് -- 14:00 നാഗർകോവിൽ ജം.
തമിഴ്നാട് 14:20 14:25 തിരുവനന്തപുരം സെൻട്രൽ കേരളം 15:55 16:05 കൊല്ലം ജം.
കേരളം 17:05 17:10 കായംകുളം ജം.
കേരളം 17:43 17:45 ചെങ്ങന്നൂർ കേരളം 18:14 18:15 തിരുവല്ല കേരളം 18:23 18:25 കോട്ടയം കേരളം 19:05 19:10 എറണാകുളം ടൗൺ കേരളം 20:30 20:40 ആലുവാ കേരളം 21:00 21:03 തൃശ്ശൂർ സിറ്റി കേരളം 22:00 22:05 ഒറ്റപ്പാലം കേരളം 23:09 23:10 പാലക്കാട് ജം.
കേരളം 23:35 23:40 കോയമ്പത്തൂർ പ്രധാന ജം.
തമിഴ്നാട് 00:55 01:00 ഈറോഡ് ജം.
തമിഴ്നാട് 02:45 03:05 സേലം ജം.
തമിഴ്നാട് 04:00 04:05 ജോലാർപേട്ട ജം.
തമിഴ്നാട് 05:55 06:00 കോയമ്പത്തൂർ പ്രധാന ജം.
തമിഴ്നാട് 00:55 01:00 കത്പാടി ജം.
തമിഴ്നാട് 07:08 07:10 ചിറ്റൂർ ജം.
ആന്ധ്രാപ്രദേശ് 07:39 07:40 തിരുപതി മെയിൻ ആന്ധ്രാപ്രദേശ് 09:08 09:40 റെണിഗുൻഡ ജം.
ആന്ധ്രാപ്രദേശ് 09:30 09:40 നെല്ലൂർ ജം.
ആന്ധ്രാപ്രദേശ് 11:50 11:51 ഒൻ ഗോൾ ജം.
ആന്ധ്രാപ്രദേശ് 13:18 13:19 തെന്നാലി ജം.
ആന്ധ്രാപ്രദേശ് 14:34 14:36 അവലംബം
മാവേലി എക്‌സ്പ്രസ്സ് ഇംഗ്ലീഷ് വിലാസം https://ml.wikipedia.org/wiki/Maveli_Express
മംഗലാപുരം മുതൽ തിരുവന്തപുരം വരെ പോകുന്ന പ്രതിദിന തീവണ്ടിയാണ് മാവേലി എക്സ്പ്രസ് .
16603 വണ്ടി മംഗലാപുരത്ത് നിന്നും വൈകുന്നേരം 5.30 ന് പുറപ്പെട്ട് ആലപ്പുഴ വഴി സഞ്ചരിച്ച് രാവിലെ 6.20 തിരുവന്തപുരത്തെത്തും .
16604 വണ്ടി വൈകുന്നേരം 7.25 ന് പുറപ്പെട്ട് രാവിലെ 8.15 ന് മംഗലാപുരത്തെത്തും .
മഹാബലിയുടെ പേരിൽനിന്നുമാണ് ഈ തീവണ്ടിക്ക് മാവേലി എക്സ്പ്രസ്സ് എന്ന് നാമകരണം ചെയ്തത്.
സാധാരണ ട്രെയിനുകളിൽ നിന്നു വ്യത്യസ്തമായി ഈ ട്രെയിൻ ആലപ്പുഴ വഴിയാണ് ഓടുന്നത്.
നിർത്തുന്ന സ്ഥലങ്ങൾ മംഗലാപുരം സെൻട്രൽ കാസർഗോഡ് കാഞ്ഞങ്ങാട് നീലേശ്വരം ചെറുവത്തൂർ പയ്യന്നൂർ പഴയങ്ങാടി കണ്ണൂർ തലശ്ശേരി മാഹി വടകര കൊയിലാണ്ടി കോഴിക്കോട് തിരൂർ കുറ്റിപ്പുറം ഷൊറണൂർ ജങ്ക്ഷൻ തൃശ്ശൂർ ആലുവ എറണാകുളം ജങ്ക്ഷൻ തുറവൂർ ചേർത്തല മാരാരിക്കുളം ആലപ്പുഴ അമ്പലപ്പുഴ ഹരിപ്പാട് കായംകുളം ജങ്ക്ഷൻ കരുനാഗപ്പള്ളി കൊല്ലം ജങ്ക്ഷൻ പരവൂർ വർക്കല തിരുവനന്തപുരം സെൻട്രൽ അവലംബം ↑ https://indiarailinfo.com/train/maveli-express-16603/1075/1470/59 ↑ https://indiarailinfo.com/train/timetable/maveli-express-16604/1076/59/1470
പവർബുക്ക് ജി4 ഇംഗ്ലീഷ് വിലാസം https://ml.wikipedia.org/wiki/PowerBook_G4
ആപ്പിൾ നിർമ്മിച്ച് പുറത്തിറക്കുന്ന ലാപ്‌ടോപ്പ് കമ്പ്യൂട്ടറുകളുടെ ഒരു ശ്രേണിയാണ് പവർബുക്ക് ജി4 .
PowerMac G4 Memory Specification Guide Archived 2007-09-29 at the Wayback Machine PowerBook History Site Archived 2008-05-03 at the Wayback Machine DIYBlog.net Archived 2008-12-04 at the Wayback Machine How to change 15" G4 1.5 PowerBook's Hard Drive.
പശ്ചിമ ബംഗാളിലെ ജില്ലകളുടെ പട്ടിക പശ്ചിമ ബംഗാളിലെ ജില്ലകൾ
പശ്ചിമ ബംഗാളിന്റെ വടക്ക് ഭാഗത്ത് ഹിമാലയവും തെക്ക് ബംഗാൾ ഉൾക്കടലുമാണ് സ്ഥിതി ചെയ്യുന്നത്.
അവയ്ക്കിടയിൽ, ഗംഗ നദി കിഴക്കോട്ട് ഒഴുകുന്നു, അതിന്റെ പ്രധാന പോഷകനദിയായ ഹൂഗ്ലി നദി തെക്കോട്ട് ഒഴുകി ബംഗാൾ ഉൾക്കടലിൽ എത്തുന്നു.
വടക്കുകിഴക്കൻ ഇന്ത്യയെ ഇന്ത്യയുടെ മറ്റ് ഭാഗങ്ങളുമായി ബന്ധിപ്പിക്കുന്ന സിലിഗുരി ഇടനാഴി, സംസ്ഥാനത്തിന്റെ വടക്കൻ ബംഗാൾ മേഖലയിലാണ് സ്ഥിതി ചെയ്യുന്നത്.
- ഡാർജിലിംഗ് ഹിമാലയൻ മലനിരകൾ, തെരായ്, ഡോർസ് മേഖല, വടക്കൻ ബംഗാൾ സമതലങ്ങൾ, റാർ മേഖല, പടിഞ്ഞാറൻ പീഠഭൂമിയും ഉയർന്ന പ്രദേശങ്ങളും  , തീരസമതലങ്ങൾ, സുന്ദർബൻസ് , ഗംഗാ ഡെൽറ്റ എന്നിങ്ങനെ ഭൂമിശാസ്ത്രപരമായി, പശ്ചിമ ബംഗാൾ വിവിധ മേഖലകളായി തിരിച്ചിരിക്കുന്നു.
1947-ൽ, ഇന്ത്യയ്ക്ക് സ്വാതന്ത്ര്യം ലഭിച്ചപ്പോൾ, അന്നത്തെ ബ്രിട്ടീഷ് ഇന്ത്യയിലെ ബംഗാൾ പ്രവിശ്യയുടെ വിഭജന പദ്ധതി പ്രകാരം 14 ജില്ലകളുമായി പശ്ചിമ ബംഗാൾ സംസ്ഥാനം രൂപീകരിച്ചു.
മുൻ നാട്ടുരാജ്യമായ കൊച്ച് ബിഹാർ 1950 ജനുവരി 26-ന് ഒരു ജില്ലയായി ചേർന്നു, മുൻ ഫ്രഞ്ച് എൻക്ലേവ് ചന്ദനഗോർ 1954-ൽ ഹൂഗ്ലി ജില്ലയുടെ ഭാഗമായി ചേർന്നു.
1956- ലെ സംസ്ഥാന പുനഃസംഘടന നിയമം പുരുലിയ ജില്ലയെ സംസ്ഥാനത്തോട് കൂട്ടിച്ചേർക്കുന്നതിനും പടിഞ്ഞാറൻ ദിനാജ്പൂർ ജില്ലയുടെ വിപുലീകരണത്തിനും കാരണമായി.
പിന്നീട്, വെസ്റ്റ് ദിനാജ്പൂർ, 24 പർഗാനാസ്, മിഡ്നാപൂർ തുടങ്ങിയ വലിയ ജില്ലകൾ വിഭജിക്കപ്പെട്ടു.
പശ്ചിമ ബംഗാൾ ഇപ്പോൾ 23 ജില്ലകളായി വിഭജിച്ചിരിക്കുന്നു, അതിൽ പുതുതായി രൂപീകരിച്ച അലിപുർദുവാർ ജില്ല (2014 ജൂൺ 25 ന് രൂപീകരിച്ചത്), കലിംപോംഗ് ജില്ല (2017 ഫെബ്രുവരി 14 ന് രൂപീകരിച്ചത്), ജാർഗ്രാം ജില്ല (2017 ഏപ്രിൽ 4 ന് രൂപീകരിച്ചത്), മുൻ ബർധമാന്റെ വിഭജനം എന്നിവ ഉൾപ്പെടുന്നു.
ജില്ലയെ പുർബ ബർധമാൻ ജില്ലയിലേക്കും പശ്ചിമ ബർധമാൻ ജില്ലയിലേക്കും (2017 ഏപ്രിൽ 7-ന് രൂപീകരിച്ചു).
ജില്ലകളെ അഞ്ച് ഡിവിഷനുകളായി തിരിച്ചിരിക്കുന്നു.
ഡിവിഷണൽ കമ്മീഷണർമാരാണ് ഡിവിഷനുകൾ നിയന്ത്രിക്കുന്നത്.
സംസ്ഥാനത്തിന്റെ തലസ്ഥാനമായ കൊൽക്കത്ത , കൊൽക്കത്ത ജില്ലയാണ് .
മറ്റ് ജില്ലകളെ യഥാക്രമം SDO, BDO എന്നിവ നിയന്ത്രിക്കുന്ന സബ്ഡിവിഷനുകളും ബ്ലോക്കുകളും പോലുള്ള അഡ്മിനിസ്ട്രേറ്റീവ് യൂണിറ്റുകളായി തിരിച്ചിരിക്കുന്നു.
സംസ്ഥാനത്ത് പഞ്ചായത്തീരാജിന് ത്രിതല ഘടനയുണ്ട്.
ആറ്റോമിക് യൂണിറ്റിനെ ഗ്രാമപഞ്ചായത്ത് എന്ന് വിളിക്കുന്നു, ഇത് ഗ്രാമങ്ങളുടെ ശേഖരണത്തിനുള്ള പഞ്ചായത്ത് സംഘടനയാണ്.
ബ്ലോക്ക് തലത്തിലുള്ള സംഘടനകളെ പഞ്ചായത്ത് സമിതി എന്നും ജില്ലാതല സംഘടനകൾക്ക് ജില്ലാ പരിഷത്ത് എന്നും പേരിട്ടു.
പശ്ചിമ ബംഗാൾ മന്ത്രിസഭ 2022 ഓഗസ്റ്റ് 1 ന് ഏഴ് പുതിയ ജില്ലകൾ സൃഷ്ടിക്കുന്നതിന് അംഗീകാരം നൽകി.
ഇത് ജില്ലയുടെ എണ്ണം 23 മുതൽ 30 വരെ ആയിരിക്കും.
നിലവിലുള്ള സൗത്ത് 24 പർഗാനാസ് ജില്ലയിൽ നിന്ന് പുതിയ സുന്ദർബൻ ജില്ല, പുതിയ ഇച്ഛമതി ജില്ല, നിലവിലുള്ള നോർത്ത് 24 പർഗാനാസ് ജില്ലയിൽ നിന്ന് ബസിർഹട്ട് ജില്ല.
നിലവിലുള്ള നാദിയ ജില്ലയിൽ നിന്ന് പുതിയ രണഘട്ട് ജില്ലയും നിലവിലുള്ള ബങ്കുര ജില്ലയിൽ നിന്ന് ബിഷ്ണുപൂർ ജില്ലയും.
നിലവിലുള്ള മുർഷിദാബാദ് ജില്ലയിൽ നിന്ന് പുതിയ ജംഗിപൂർ ജില്ലയും ബെർഹാംപൂർ ജില്ലയും രൂപീകരിക്കും .
പശ്ചിമ ബംഗാൾ മൂന്ന് രാജ്യങ്ങളുടെ അതിർത്തിയാണ്: നേപ്പാൾ, ഭൂട്ടാൻ, ബംഗ്ലാദേശ്; കൂടാതെ അഞ്ച് ഇന്ത്യൻ സംസ്ഥാനങ്ങളും: സിക്കിം, ബീഹാർ, ജാർഖണ്ഡ്, ഒഡീഷ, അസം.
സംസ്ഥാനത്തിന്റെ വടക്ക് സിക്കിമും ഭൂട്ടാനും, വടക്ക് പടിഞ്ഞാറ് നേപ്പാളും, പടിഞ്ഞാറ് ബീഹാറും ജാർഖണ്ഡും, തെക്ക് പടിഞ്ഞാറ് ഒഡീഷയും, തെക്ക് ബംഗാൾ ഉൾക്കടലും, കിഴക്ക് ബംഗ്ലാദേശും അസമും സ്ഥിതി ചെയ്യുന്നു.
മഞ്ഞുമലകളും (വടക്ക് ഹിമാലയം) കടൽത്തീരങ്ങളും (തെക്ക് ബംഗാൾ ഉൾക്കടലിന്റെ തീരത്ത്) ഉള്ള ഇന്ത്യയിലെ ഏക സംസ്ഥാനമാണ് പശ്ചിമ ബംഗാൾ.
അവയ്ക്കിടയിൽ, ഗംഗ നദി   തെക്കോട്ട് ഒഴുകി ബംഗാൾ ഉൾക്കടലിൽ എത്തിച്ചേരുന്ന ഹൂഗ്ലി നദി, കിഴക്കോട്ട് ബംഗ്ലാദേശിലേക്ക് ഒഴുകുന്ന പദ്മ നദി എന്നീ പ്രധാന വിതരണ നദികളായി വിഭജിക്കുന്നതിന് മുമ്പ്: പടിഞ്ഞാറ് നിന്ന് സംസ്ഥാനത്തിലേക്ക് പ്രവേശിക്കുന്നു,  .
ഗംഗയുടെ വടക്കുഭാഗത്തായി സ്ഥിതി ചെയ്യുന്ന ജില്ലകൾ - ഡാർജിലിംഗ്, ജൽപായ്ഗുരി, കൂച്ച് ബെഹാർ, മാൾഡ, ഉത്തർ ദിനാജ്പൂർ, ദക്ഷിണ ദിനാജ്പൂർ , അലിപുർദുവാർ, കാലിംപോങ് എന്നിവയെ പൊതുവായി നോർത്ത് ബംഗാൾ എന്ന് വിളിക്കാറുണ്ട്.
പശ്ചിമ ബംഗാളിൽ പുതുതായി ചേർത്ത ജില്ലയാണ് കാലിംപോങ്.
ഭൂമിശാസ്ത്രപരമായി, ഈ പ്രദേശം ഡാർജിലിംഗ് ഹിമാലയൻ കുന്നുകൾ, തെരായ്, ഡോർസ് മേഖല, വടക്കൻ ബംഗാൾ സമതലങ്ങൾ എന്നിങ്ങനെ തിരിച്ചിരിക്കുന്നു.
വടക്ക്-കിഴക്കൻ ഇന്ത്യയെ ഇന്ത്യയുടെ മറ്റ് ഭാഗങ്ങളുമായി ബന്ധിപ്പിക്കുന്ന, ചിക്കൻസ് നെക്ക് എന്നറിയപ്പെടുന്ന സിലിഗുരി ഇടനാഴി ഈ പ്രദേശത്താണ് സ്ഥിതി ചെയ്യുന്നത്.
ഇൻഡോ-ബംഗ്ലാദേശ് എൻക്ലേവുകൾ ഒന്നുകിൽ കൂച്ച് ബെഹാർ ജില്ലയുടെയോ ജൽപായ്ഗുരി ജില്ലയുടെയോ എൻക്ലേവുകളോ എക്സ്ക്ലേവുകളോ ആണ്.
ഗംഗയുടെ തെക്ക് ഭാഗത്തുള്ള ജില്ലകൾ- ബാങ്കുര, പശ്ചിമ ബർധമാൻ, പുർബ ബർധമാൻ, ബിർഭും, പുരുലിയ, മുർഷിദാബാദ്, നാദിയ , വെസ്റ്റ് മിഡ്‌നാപൂർ, ജാർഗ്രാം, ഈസ്റ്റ് മിഡ്‌നാപൂർ, ഹൂഗ്ലി, ഹൗറ, കൊൽക്കത്ത, നോർത്ത് 24 പർഗാനസ്, പർഗാനസ്, തെക്കൻ 24 ഇനം.
രാർ മേഖല, പടിഞ്ഞാറൻ പീഠഭൂമി, ഉയർന്ന പ്രദേശങ്ങൾ, തീര സമതലങ്ങൾ, സുന്ദർബൻസ്, ഗംഗാ ഡെൽറ്റ തുടങ്ങിയ ഭൂമിശാസ്ത്രപരമായ പ്രദേശങ്ങൾ.
സംസ്ഥാനത്തിന്റെ തലസ്ഥാനമായ കൊൽക്കത്ത, കൊൽക്കത്ത ജില്ലയാണ്.
1970-കളിൽ ബംഗാൾ ഉൾക്കടലിൽ ഇന്ത്യ-ബംഗ്ലാദേശ് അതിർത്തിക്ക് സമീപം ഉയർന്നുവന്ന ജനവാസമില്ലാത്ത തെക്കൻ തൽപാട്ടി ദ്വീപ് ഇന്ത്യയും ബംഗ്ലാദേശും അവകാശവാദമുന്നയിക്കുന്നു.
1947-ൽ ഇന്ത്യക്ക് സ്വാതന്ത്ര്യം ലഭിച്ചതിനുശേഷം, ബംഗാൾ പ്രവിശ്യ മതപരമായി വിഭജിക്കപ്പെട്ടു .
പടിഞ്ഞാറൻ ഭാഗം ഇന്ത്യയിൽ തന്നെ തുടർന്നു (പശ്ചിമ ബംഗാൾ എന്ന് നാമകരണം ചെയ്യപ്പെട്ടു), കിഴക്കൻ ഭാഗം പുതുതായി രൂപീകൃതമായ പാക്കിസ്ഥാനുമായി ചേർന്ന് കിഴക്കൻ പാകിസ്ഥാൻ എന്ന പേരിൽ ഒരു പ്രവിശ്യയായി (പിന്നീട് 1971-ൽ ബംഗ്ലാദേശ് രൂപപ്പെട്ടു).
1947-ൽ രൂപീകൃതമായ സമയത്ത്, പശ്ചിമ ബംഗാൾ സംസ്ഥാനം 14 ജില്ലകളായി വിഭജിക്കപ്പെട്ടിരുന്നു - ബങ്കുറ, ബിർഭും, ബർദ്വാൻ, കൽക്കട്ട (കൊൽക്കത്ത), ഡാർജിലിംഗ്, ജൽപായ്ഗുരി, ഹൂഗ്ലി, ഹൗറ, മാൾഡ, മിഡ്നാപൂർ, മുർഷിദാബാദ്, നാദിയ, വെസ്റ്റ് ദിനാജ്പൂർ.
24 പർഗാനാസ്.
1949 ഓഗസ്റ്റ് 20-ന് ഇന്ത്യയിൽ ചേരാൻ സംസ്ഥാനം ഔപചാരികമായി സമ്മതിക്കുന്നത് വരെ കൂച്ച് ബിഹാർ എന്ന നാട്ടുരാജ്യമായിരുന്നു കൂച്ച് ബിഹാർ ജില്ല.
ഭരണ കൈമാറ്റം 1949 സെപ്തംബർ 12 ന് ആരംഭിച്ചു, 1950 ജനുവരി 19 ന് കൂച്ച് ബെഹാർ പശ്ചിമ ബംഗാളിലെ ജില്ലയായി മാറിയപ്പോൾ പൂർത്തീകരിച്ചു.
നേരത്തെ ഫ്രഞ്ച് ഇന്ത്യയുടെ ഭാഗമായിരുന്ന ചന്ദനഗർ 1949-ൽ നടന്ന ഹിതപരിശോധനയിൽ ഇന്ത്യയിൽ ചേരാൻ വോട്ട് ചെയ്തിരുന്നു.
ഔപചാരികമായി, 1952-ൽ ഇത് ഇന്ത്യയിൽ ചേരുകയും ഒടുവിൽ 1954 ഒക്ടോബർ -ന് പശ്ചിമ ബംഗാളിലെ ഹൂഗ്ലി ജില്ലയുടെ ഭാഗമായി.
1956-ലെ സംസ്ഥാന പുനഃസംഘടന നിയമം ഇന്ത്യൻ സംസ്ഥാനങ്ങളുടെ അതിർത്തികൾ ഭാഷാടിസ്ഥാനത്തിൽ പുനഃസംഘടിപ്പിച്ചു.
ഈ നിയമം നടപ്പിലാക്കിയതിനാൽ, ബീഹാറിൽ നിന്നുള്ള ചില പ്രദേശങ്ങൾ ചേർത്ത് അന്നത്തെ പടിഞ്ഞാറൻ ദിനാജ്പൂർ ജില്ല വിപുലീകരിക്കുകയും 1956 നവംബർ 1 ന് ബീഹാറിലെ മൻഭും ജില്ലയുടെ ഭാഗങ്ങളിൽ നിന്ന് പുരുലിയ ജില്ല രൂപീകരിക്കുകയും ചെയ്തു.
പിന്നീട് ചില വലിയ ജില്ലകളെ ചെറിയ ജില്ലകളായി വിഭജിച്ചു.
1986 മാർച്ച് 1 ന്, 24 പർഗാനാസ് ജില്ലയെ രണ്ട് ജില്ലകളായി വിഭജിച്ചു-നോർത്ത് 24 പർഗാനാസ് ജില്ലയും സൗത്ത് 24 പർഗാനാസ് ജില്ലയും.
1992 ഏപ്രിൽ 1-ന് പടിഞ്ഞാറൻ ദിനാജ്പൂർ ജില്ലയെ ഉത്തർ ദിനാജ്പൂർ ജില്ലയായും ദക്ഷിണ ദിനാജ്പൂർ ജില്ലയായും വിഭജിച്ചു.
2002 ജനുവരി 1-ന്, പഴയ മിഡ്‌നാപൂർ ജില്ലയെ പുർബ മേദിനിപൂർ ജില്ലയായും പശ്ചിമ മേദിനിപൂർ ജില്ലയായും വിഭജിച്ചു.
2007 മുതൽ, ഡാർജിലിംഗ് കുന്നുകളിലെ ഗൂർഖ ജനമുക്തി മോർച്ചയും അതിന്റെ പിന്തുണക്കാരും ചേർന്ന് പ്രത്യേക ഗൂർഖാലാൻഡ് സംസ്ഥാനത്തിനുള്ള ആവശ്യം പുനരുജ്ജീവിപ്പിച്ചു.
കംതാപൂർ പീപ്പിൾസ് പാർട്ടിയും വടക്കൻ ബംഗാൾ ഉൾക്കൊള്ളുന്ന പ്രത്യേക കംതാപൂർ സംസ്ഥാനത്തിനായുള്ള അതിന്റെ അനുഭാവികളുടെ പ്രസ്ഥാനവും 2000-കളിൽ ശക്തി പ്രാപിച്ചു.
ഭരണ ഘടന പശ്ചിമ ബംഗാളിലെ ഡിവിഷനുകൾ
പശ്ചിമ ബംഗാൾ സംസ്ഥാനത്തെ ഒരു ജില്ലാ മജിസ്‌ട്രേറ്റ് (ഡിഎം) എന്നറിയപ്പെടുന്ന ഒരു ജില്ലാ കളക്ടറാണ് ഒരു ജില്ലയെ ഭരിക്കുന്നത്.
ഇന്ത്യൻ അഡ്മിനിസ്ട്രേറ്റീവ് സർവീസ് (ഐഎഎസ്) അല്ലെങ്കിൽ പശ്ചിമ ബംഗാൾ സിവിൽ സർവീസ് (ഡബ്ല്യുബിസിഎസ്) എന്നിവയിൽ നിന്നുള്ള ഉദ്യോഗസ്ഥനാണ് ഡിഎം, അദ്ദേഹത്തെ നിയമിക്കുന്നത് പശ്ചിമ ബംഗാൾ സംസ്ഥാന സർക്കാരാണ്.
കൊൽക്കത്ത മുനിസിപ്പൽ കോർപ്പറേഷൻ ഭരിക്കുന്ന നഗരപ്രദേശങ്ങൾ മാത്രം ഉൾക്കൊള്ളുന്ന കൊൽക്കത്ത ജില്ല ഒഴികെ ഓരോ ജില്ലയെയും ഉപവിഭാഗങ്ങളായി തിരിച്ചിരിക്കുന്നു.
ഒരു സബ് ഡിവിഷനൽ മജിസ്‌ട്രേറ്റ് (SDM) ആണ് ഭരിക്കുന്നത്, സബ് ഡിവിഷണൽ ഓഫീസർ (SDO) എന്നറിയപ്പെടുന്നു.
ടൗൺ മുനിസിപ്പാലിറ്റികൾ പോലുള്ള നഗര യൂണിറ്റുകൾ ഒഴികെ, ഒരു ഉപവിഭാഗത്തിൽ 'കമ്മ്യൂണിറ്റി ഡെവലപ്‌മെന്റ് ബ്ലോക്കുകൾ' ( സിഡി ബ്ലോക്കുകൾ അല്ലെങ്കിൽ ബ്ലോക്കുകൾ അല്ലെങ്കിൽ തഹസിൽ അല്ലെങ്കിൽ താലൂക്ക് എന്നും അറിയപ്പെടുന്നു) അടങ്ങിയിരിക്കുന്നു.
സെൻസസ് പട്ടണങ്ങൾ പോലെയുള്ള നഗര യൂണിറ്റുകളും ഗ്രാമപഞ്ചായത്തുകൾ എന്ന് വിളിക്കപ്പെടുന്ന ഗ്രാമീണ യൂണിറ്റുകളും അടങ്ങുന്നതാണ് ബ്ലോക്ക്.
ഒരു ബ്ലോക്ക് നിയന്ത്രിക്കുന്നത് തഹസിൽദാർക്ക് സമാനമായതും പശ്ചിമ ബംഗാൾ സർക്കാർ നിയമിക്കുന്നതുമായ ഒരു ബ്ലോക്ക് ഡെവലപ്‌മെന്റ് ഓഫീസർ (BDO) ആണ്.
ഒരു കൂട്ടം വില്ലേജുകൾ ഉൾപ്പെടുന്ന ഒരു ഗ്രാമപഞ്ചായത്ത്, ഒരു പ്രധാനന്റെ നേതൃത്വത്തിലുള്ള ഒരു വില്ലേജ് കൗൺസിലാണ് ഭരിക്കുന്നത്.
പശ്ചിമ ബംഗാൾ പഞ്ചായത്ത് ആക്റ്റ്, 1973 പ്രകാരം, ഓരോ ബ്ലോക്കിനും ഒരു പഞ്ചായത്ത് സമിതിയുണ്ട് , അതിൽ അംഗങ്ങൾ ഘടക ഗ്രാമപഞ്ചായത്തുകളിലെ പ്രധാൻമാരും ബ്ലോക്കിൽ നിന്നുള്ള എംഎൽഎമാരും ഉൾപ്പെടുന്നു.
ഒരു സഭാപതിയുടെ നേതൃത്വത്തിലാണ് പഞ്ചായത്ത് സമിതി .
പഞ്ചായത്തീരാജിന്റെ മൂന്നാം നിര ജില്ലാ പരിഷത്താണ് , ഘടക പഞ്ചായത്ത് സമിതിയുടെ സഭാപതിമാരും ജില്ലയിലെ എംഎൽഎമാരും അംഗങ്ങളായ ജില്ലാതല സംഘടനയാണ്.
ഒരു സഭാധിപതിയുടെ നേതൃത്വത്തിലാണ് ഒരു ജില്ലാ പരിഷത്ത് .
ഡാർജിലിംഗ് ജില്ലയിൽ, ജില്ലാ പരിഷത്ത് ഇല്ലാതായി, എന്നാൽ സിലിഗുരി ഉപവിഭാഗത്തിന് സമാനമായ ഒരു സംഘടന നിലവിലുണ്ട്, അത് മഹാകുമാ പരിഷത്ത് ആയി നിയോഗിക്കപ്പെട്ടിരിക്കുന്നു.
1988-ൽ രൂപീകൃതമായ ഗൂർഖ ഹിൽ കൗൺസിൽ, ഡാർജിലിംഗ് ജില്ലയുടെ മൂന്ന് (നാലിൽ) ഉപവിഭാഗങ്ങൾ നിയന്ത്രിക്കുന്നു: ഡാർജിലിംഗ് സദർ, കലിംപോംഗ്, കുർസിയോങ് .
പൊതു ആരോഗ്യം, വിദ്യാഭ്യാസം, പൊതുമരാമത്ത്, ഗതാഗതം, വിനോദസഞ്ചാരം, മാർക്കറ്റ്, ചെറുകിട വ്യവസായങ്ങൾ, കൃഷി, കാർഷിക ജലപാതകൾ, വനം (സംവരണ വനങ്ങൾ ഒഴികെ), ജലം, കന്നുകാലി, തൊഴിൽ പരിശീലനം, കായികം, യുവജന സേവനങ്ങൾ എന്നീ വകുപ്പുകൾ ഗൂർഖ ഹിൽ കൗൺസിൽ കൈകാര്യം ചെയ്യുന്നു.
തിരഞ്ഞെടുപ്പ്, പഞ്ചായത്ത് , ക്രമസമാധാനം, റവന്യൂ തുടങ്ങിയ കാര്യങ്ങളിൽ ഇപ്പോഴും ഉത്തരവാദിത്തമുള്ള ഡാർജിലിംഗിലെ ജില്ലാ ഭരണകൂടം കൗൺസിലിനും സംസ്ഥാന സർക്കാരിനും ഇടയിലുള്ള ഒരു ഇന്റർഫേസായി പ്രവർത്തിക്കുന്നു.
പോലീസ് സൂപ്രണ്ട് എന്നറിയപ്പെടുന്ന ഒരു ജില്ലാ പോലീസ് സൂപ്രണ്ട്, പശ്ചിമ ബംഗാൾ പോലീസിന്റെ ജില്ലാ പോലീസ് സംഘടനയുടെ തലവനാണ്.
ഇത് 1861ലെ പോലീസ് ആക്ട് പ്രകാരമാണ്, ഇത് ഇന്ത്യയ്ക്ക് മുഴുവൻ ബാധകമാണ്.
ഇന്ത്യൻ പോലീസ് സർവീസിലെ ഉദ്യോഗസ്ഥരാണ് പോലീസ് സൂപ്രണ്ടുമാർ.
ഓരോ സബ്ഡിവിഷനിലും, അസിസ്റ്റന്റ് സൂപ്രണ്ട് ഓഫ് പോലീസ് അല്ലെങ്കിൽ ഡെപ്യൂട്ടി പോലീസ് സൂപ്രണ്ട് റാങ്കിലുള്ള ഒരു പോലീസ് ഓഫീസറുടെ നേതൃത്വത്തിൽ ഒരു സബ്ഡിവിഷൻ പോലീസ് ഉണ്ട്.
സബ്ഡിവിഷനുകൾക്ക് കീഴിൽ, പോലീസ് സർക്കിളുകൾ ഉണ്ട്, ഓരോന്നിനും ഒരു ഇൻസ്പെക്ടർ ഓഫ് പോലീസ് (സർക്കിൾ ഇൻസ്പക്ടർ) നേതൃത്വം നൽകുന്നു.
ഒരു പോലീസ് സർക്കിളിൽ കുടേ പോലീസ് സ്റ്റേഷനുകൾ ഉൾപ്പെടുന്നു, ഓരോന്നിനും ഒരു ഇൻസ്‌പെക്ടർ ഓഫ് പോലീസ്, അല്ലെങ്കിൽ ഗ്രാമപ്രദേശങ്ങളിൽ, ഒരു സബ്-ഇൻസ്പെക്ടർ ഓഫ് പോലീസ്.
ചുമതലയിലുണ്ട്
പശ്ചിമ ബംഗാൾ സംസ്ഥാനത്തിന്റെ അധികാരപരിധിയാണ് കൽക്കട്ട ഹൈക്കോടതിക്കുള്ളത് .
മിക്ക ജില്ലകളിലും ഒരു ജില്ലാ കോടതി ഒഴികെ കൂടുതൽ കോടതികൾ ഉണ്ടെങ്കിലും, സംസ്ഥാനത്തെ എല്ലാ ഉപവിഭാഗങ്ങൾക്കും ഒരു കോടതി ഇല്ല.
ഒരു കൂട്ടം ജില്ലകൾ ചേർത്ത്ഒരു ഡിവിഷൻ രൂപീകരിക്കുന്നു, അത് ഒരു 'ഡിവിഷണൽ കമ്മീഷണർ' നിയന്ത്രിക്കുന്നു.